Egjipti dhe diskriminimi i grave që mbajnë shami në kokë
Ne Egjipt ne disa restorante luksoze, grave qe mbajne shami ne koke nuk u lejohet te frekuentojne keto lokale
Disa restorante nuk u shërbejnë gati 80 përqind të grave egjiptiane. Kjo nuk ka të bëjë me faktin se sa para ato kanë ato në kuletë por me atë që ato mbajnë në kokë. ‘Hixhabi’ dhe shamitë e tjera islamike janë të ndaluara në disa kafene dhe restorante luksoze të Kairos. 23 vjeçarja Mina Mahmoud e cila e mbulon kokën me hixhab thotë se i është ndaluar hyrja në disa klube dhe restorante. Në një rast, tregon ajo, një punonjës sigurie e ndaloi atë të hynte në një klub. Mina thotë se asaj i’u desh të largohej. Ndodh shpesh që shumë gra të tjera si Mina as që e dinë se kjo praktikë por e mësojnë këtë sapo përpiqen të hyjnë në klube apo restorante pasi në xhamat e tyre të jashtme nuk ka asnjë shenjë të tillë. Por shpesh gratë e mbuluara e dinë se cilat klube ose restorante nuk i pranojnë ato për të mos prishur reputacionin. Pronarët spjegojnë se kjo praktikë egziston pasi ata shërbejnë alkohol, pije e ndaluar në fenë islame. në lagjën luksoze Zamalek të Kairos është njëri nga restoranet që nuk u shërbejnë grave të mbuluara. Një tabelë prej inoksi të lajmëron se gjatë natës kati i tij i sipërm transformohet në klub. Menaxheri kryesor, Hesham Ragab thotë se shumica e grave me hixhab ose shami koke nuk janë të interesuara për këtë pjesë të restorantit pasi aty shërbehet alkohol. Gratë e mbuluara nuk kanë dëshirë të hyjnë në vende ku ka alkohol. Do të ishtë një problem i madh në se një grua me hixhab konsumon alkohol. Por, jo të gjitha restoranet që shërbejnë alkohol e kanë këtë praktikë. Në një Buddha Bar për shembull, ku ka një statujë të madhe të Budës në qendër, grave të mbuluara u lejohet hyrja por shumë rrallë ndodh që ato të rrinë aty deri vonë. Me rritjen e popullaritetit të shamive të kokës dhe hixhabit, bizneset që e izolojnë këtë grup në rritje mund të humbasin para. Mina Mahmoud thotë se disa nga restorantet që nuk i lejojnë gratë e mbuluara e bëjnë këtë për t’u treguar klienteve të shtresave më të larta se këto restorante ndjekin imazhin perëndimor. Qendra egjiptiane për të drejtat e grave thotë se lokalet të cilat nuk lejojnë gratë e mbuluara nuk cënojnë ligjin pasi ato janë në pronësi private por një praktikë e tillë nuk duket e logjikshme. Mina Mukhtar e kësaj qendre thotë është e drejtë e restoraneve tu ndalojnë hyrjen grave të mbuluara, por kushtetuta sanksionon se gratë nuk duhen të diskriminohen për shkak të besimit. Mina thotë se këto praktika duhet të ndryshohen. Një zgjedhje për të cilën ajo shpreson se edhe gra të tjera do të flasin gjithnjë e më hapur. /ap.